CELEX: C2007/283/57
Language: lv
Date: 2007-11-24 00:00:00
Title: Lieta T-359/07 P: Apelācija, ko 2007. gada 19. septembrī ierosinājusi Eiropas Kopienu Komisija par Civildienesta tiesas 2007. gada 5. jūlija spriedumu lietā F-26/06 Bertolete u.c./Komisija

24.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 283/31
            
         Apelācija, ko 2007. gada 19. septembrī ierosinājusi Eiropas Kopienu Komisija par Civildienesta tiesas 2007. gada 5. jūlija spriedumu lietā F-26/06 Bertolete u.c./Komisija
   (Lieta T-359/07 P)
   (2007/C 283/57)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — D. Martin un L. Lozano Palacios, pārstāvji)
   
      Pretējā puse procesā: M. Bertolete, Wolowé-Saint-Lambert (Beļģija), A. P. Cunha Correia, Koekelberg (Beļģija), M. Lichteveld, Wavre (Beļģija), M. Mozelsio, Enghien (Beļģija), F. Orlando, Anderlecht (Beļģija), F. Pendville, Etterbeek (Beļģija), B. Simons, Bocholt (Beļģija), D. Sneessens, Auderghem (Beļģija), S. Voisin, Forest (Beļģija)
   Prasītājas prasījumi
   
               —
            
            
               atcelt Civildienesta tiesas 2007. gada 5. jūlija spriedumu lietā F-26/06;
            
         
               —
            
            
               nodot lietu atpakaļ izskatīšanai Civildienesta tiesai;
            
         
               —
            
            
               atlikt lēmuma par tiesāšanās izdevumiem pieņemšanu;
            
         
               —
            
            
               pakārtoti, atcelt Civildienesta tiesas 2007. gada 5. jūlija spriedumu lietā F-26/06 un, pašai izskatot lietu, apmierināt atbildētājas pirmajā instancē izvirzītos prasījumus un līdz ar to noraidīt prasību lietā F-26/06; piespriest atbildētājiem apelācijas tiesvedībā atlīdzināt tiesāšanās izdevumus.
            
         Pamati un galvenie argumenti
   Ar 2007. gada 5. jūlija spriedumu lietā F-26/06 Bertolette u.c./Komisija Civildienesta tiesa atcēla lēmumus, ar kuriem Komisija bija noteikusi, ka prasītāji ir jāklasificē un to atalgojums jānosaka atbilstoši to līgumdarbinieku līgumiem. Prasītāji — bijušie darba ņēmēji, kas bija nodarbināti atbilstoši Beļģijas tiesiskajam regulējumam, — bija pieņemti darbā kā mazbērnu novietņu un bērnudārzu darbinieki, pēc Eiropas Kopienu pārējiem darbiniekiem piemērojamās sistēmas izmaiņām.
   Pirmais pamats, ko Komisija izvirzījusi savas apelācijas sūdzības pamatojumam, ir saistīts ar kļūdu tiesību piemērošanā, jo Civildienesta tiesa, interpretējot piemērojamos noteikumus, nav ievērojusi vienlīdzīgas attieksmes principa piemērojamību, it īpaši saistībā ar Komisijas izmantoto konceptu, kurā ģimenes pabalsti ir integrēti atalgojuma jēdzienā.
   Otrais pamats ir saistīts ar pamatojuma norādīšanas principa pārkāpumu, jo Civildienesta tiesa nav izskatījusi jautājumu par atalgojuma jēdzienu.